Γειά σου! Ονομάζομαι Ελένη. Δουλεύω με το Πανεπιστήμιο Κύπρου
και μη κυβερνητικούς οργανισμούς ως συνήγορος ασθενών για τον Μεταστατικό Καρκίνο Μαστού (ΜΚΜ).
Θα είμαι η συνοδοιπόρος σου σε αυτή τη περιπέτεια.
Είμαι εδώ για να σου παρέχω χρήσιμες πληροφορίες και να σε ενθαρρύνω
να επιτύχεις κάποιους από τους στόχους σου.
Μπορεί μέσω της αλληλεπίδρασης μας, να μάθεις καινούρια πράγματα,
να νιώσεις πιο σίγουρη γι’ αυτά που ήδη ξέρεις,
να ξανά-ξεκινήσεις να κάνεις δραστηριότητες που προηγουμένως αγαπούσες
ή ακόμα και να δοκιμάσεις κάτι εντελώς καινούριο!
Αν δεν είσαι έτοιμη ακόμη, είναι εντάξει. Πάρε τον χρόνο σου...
Θα πάμε με το δικό σου ρυθμό, εγώ θα σε ενθαρρύνω, αλλά ποτέ δεν θα σε πιέσω!
Ίσως έχεις παρατηρήσει, ότι είμαι ένα πρόγραμμα στον υπολογιστή
και να αναρωτιέσαι πώς ένα πρόγραμμα να μπορεί να σε βοηθήσει
ιδιαίτερα σε μια τέτοια κρίσιμη περίοδο στη ζωή σου!
Είμαι βασισμένη σε πραγματικά άτομα και το περιεχόμενο που παρουσιάζω έχει βασιστεί σε έρευνες αναγκών,
άλλων γυναικών με μεταστατικό καρκίνο μαστού.
Συγκεκριμένα η ιστορία μου είναι συνδεδεμένη με μία Κύπρια γυναίκα,
που έχει μεταστατικό καρκίνο του μαστού (ΜΚΜ). Είμαι 40 ετών και μέχρι και σήμερα που μιλούμε,
συνεχίζω να απολαμβάνω τη ζωή μου. Δεν τα βάζω κάτω, όχι γιατί είμαι καμιά ηρωίδα - όχι δεν είμαι-
δεν τα βάζω κάτω, γιατί είναι σημαντικό για μένα να ζήσω και να πετύχω τους στόχους μου.
Έτσι επιλέγω να παλεύω για ζωή – και όχι με τα αρνητικά συμπτώματα,
σκέψεις και συναισθήματα που συχνά εμφανίζονται – αυτά είναι πλέον αναμενόμενα,
μέρος της καθημερινότητας μου εξάλλου- και, έχω εξασκηθεί να τα βιώνω με αποδοχή!,
μην παραξενεύεσαι, θα μιλήσουμε περισσότερο γι’ αυτά στη πορεία, πιστεύω πως θα μάθεις και εσύ πολλά!
Παλεύω λοιπόν, όχι με τα προβλήματα που με περιτριγυρίζουν, αλλά παλεύω,-- για, την ίδια, τη ζωή!
Αστειευόμενη λέω ότι δεν είμαι -- ηρωίδα ---chuckle- είμαι όμως βιονική γυναίκα!
Ακριβώς γιατί είμαι υπολογιστής- και επίσης - γιατί, μου λείπουν κάποια κομμάτια όπως βλέπεις! -
έχω μόνο ένα στήθος και τα μαλλιά μου, είναι -- πιο κοντά από ότι θα ήθελα!
Μαζί με αυτά τα ψεγάδια,- εξακολουθώ να έχω ανοιχτή καρδιά και προσηλωμένο,
αν και – ξεχασιάρικο, μυαλό: είμαι πρόθυμη να βιώσω όλο το φάσμα εμπειριών που με περιβάλλουν …
με στόχο το ουράνιο τόξο που ονομάζεται ζωή.
Θα ήθελα πολύ να συν-πορευθούμε σε αυτό το ταξίδι της ζωής!